iAnatropi.gr

Σινεμά κάτω από τα αστέρια: Αλαντίν
2025-09-08 20:30 - 22:00 UTC | 59ο Δημοτικό Σχολείο Αθηνών, Δόρδου 37, Αθήνα
Στα βάθη της μαγευτικής πόλης της Βαγδάτης, ένας αλητάκος με το όνομα Αλαντίν και η πονηρή μαϊμού του, ο Αμπού, παλεύουν να σώσουν την πριγκίπισσα Γιασμίν. Η ζωή του Αλαντίν αλλάζει όταν εντελώς τυχαία τρίβει ένα παλιό λυχνάρι απ’ όπου ελευθερώνεται ένα γλυκύτατο Τζίνι, το οποίο υπακούοντας τις εντολές του νέου αφεντικού, τον μετατρέπει σε πρίγκιπα. Αλλά ο μέγας βεζίρης Τζαφάρ και ο δολοπλόκος παπαγάλος του, ο Ιάγος, θέλουν να κλέψουν το λυχνάρι και τις δυνάμεις που αυτό κρύβει. Ο Αλαντίν τώρα για να μπορέσει να τους νικήσει και να κερδίσει την καρδιά της Γιασμίν, πρέπει να αποδείξει ότι είναι πρίγκιπας εκεί που μετράει περισσότερο… στην καρδιά.

Σινεμά κάτω από τα αστέρια: Το άλλο με τον Τοτό το ξέρεις
2025-09-08 20:30 - 22:00 | 9ο Γυμνάσιο – 9ο ΓΕΛ Αθηνών, Τρώων 2, Αθήνα
Παιδί χωρισμένων γονιών, ο Τοτό είναι απίστευτα σκανταλιάρης, σε σημείο που μετά την καταστροφική παρουσία του στα εγκαίνια ενός τοπικού μουσείου, οι γονείς του σκέφτονται να τον βάλουν σε οικοτροφείο. Εκείνος και οι φίλοι του, όμως, θέλουν να αποδείξουν πως ο μικρός έχει πέσει θύμα σκευωρίας. Η ταινία προβάλλεται μεταγλωττισμένη στα ελληνικά.

Ηλέκτρα στο Δημοτικό Θέατρο Λυκαβηττού
2025-09-08 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Σε έναν κόσμο που μαστίζεται από ολοκληρωτισμούς και κοινωνική αδικία, σε μια εποχή όπου η βία και η εκδίκηση παρουσιάζονται συχνά ως «αναγκαίο κακό», η Ηλέκτρα του Σοφοκλή αποκτά ανατριχιαστική επικαιρότητα. Η τραγωδία αυτή δεν είναι απλώς μια αφήγηση εκδίκησης· είναι ένας καθρέφτης των ανθρώπινων διλημμάτων, της διαχρονικής σύγκρουσης ανάμεσα στη δικαιοσύνη και την ηθική. Η παράστασή μας στοχεύει να αναδείξει αυτή την πολυπλοκότητα, καλώντας το κοινό να αναμετρηθεί με κρίσιμα ερωτήματα: Τι σημαίνει «αποκαθιστώ το δίκαιο»; Ποιο είναι το χρέος του καθήκοντος; Μπορεί κανείς να ζήσει με τις συνέπειες της βίας; Είναι η βία αναπόφευκτη λύση; Θα κλείσει η εκδίκηση τον κύκλο του αίματος; Είναι ποτέ δυνατή η λύτρωση; Και, τελικά, ποιος είναι ο ρόλος της αντίστασης όταν όλα φαίνονται χαμένα;
Η Ηλέκτρα, μέλος της καταραμένης οικογένειας των Ατρειδών, μια γυναίκα παγιδευμένη σε αυτόν τον κύκλο αίματος και φρίκης, είναι κάτι περισσότερο από ένας τραγικός χαρακτήρας, αφού προσωποποιεί το δίλημμα ανάμεσα στην ανάγκη για δικαιοσύνη και την ηθική επιταγή της αποφυγής της βίας. Δεν πρόκειται, επομένως, μόνο για ένα τραγικό πλάσμα της μοίρας, αλλά και για ένα δημιούργημα του χαρακτήρα της, ενός χαρακτήρα ολόψυχα δοσμένου στον αγώνα της για δικαιοσύνη. Είναι άραγε και η ίδια θύμα τής εμμονής της με την εκδίκηση ή μια φωνή αντίστασης απέναντι στη βαρβαρότητα της εξουσίας; Και γιατί όταν το παλάτι απαλλάσσεται πλέον από τους τυράννους, εκείνη δεν περνάει το κατώφλι του; Μένει απλώς έξω από τον Οίκο που μισεί ή αρνείται να γίνει μέρος του συστήματος που πολέμησε με πάθος; Είναι ακόμα δέσμια των ακραίων συναισθημάτων που την καθόρισαν – του πόνου για τον θάνατο του πατέρα, το μίσος για τη μητέρα, τη νοσταλγία για τον χαμένο αδερφό; Το πάθος της, είναι βέβαιο, δεν σιγάζει ούτε μετά την κάθαρση.
Στην Ηλέκτρα, ο ποιητής δεν δίνει απαντήσεις, οι θεοί απουσιάζουν, οι χρησμοί απλώς συμπίπτουν με τις ανθρώπινες αποφάσεις, η συνείδηση περνά σε δεύτερη μοίρα, οι Ερινύες δεν εμφανίζονται. Παρ’ όλα αυτά, το τίμημα για τους επιζώντες είναι βαρύ. Αυτό το τίμημα της επιλογής και την ανθρώπινη ανάγκη για κάθαρση με κάθε κόστος μάς καλεί να αναλογιστούμε η σοφόκλεια Ηλέκτρα. Εξάλλου, ο Σοφοκλής δεν θα μας δώσει άλλη ευκαιρία, δεν θα γράψει τριλογία: το δικό του έργο τελειώνει εδώ – εντός αυτών των 1.510 στίχων θαυμαστής συμμετρίας και λιτότητας θα διευθετηθεί κάθε μία από τις αμφιβολίες και τα ερωτήματα που έχει θέσει.
ΣΥΝΤΕΛΕΣΤΕΣ
Μετάφραση: Γιώργος Χειμωνάς
Σκηνοθεσία: Δημήτρης Τάρλοου
Σκηνικά & Κοστούμια: Πάρις Μέξης
Μουσική Σύνθεση: Φώτης Σιώτας
Σχεδιασμός φωτισμών: Αλέκος Αναστασίου
Χορογραφίες: Μαρκέλλα Μανωλιάδη
Συνεργάτις δραματουργός: Έρι Κύργια
Σχεδιασμός Ήχου: Ηλίας Φλάμμος
Βοηθοί σκηνοθέτη: Δήμητρα Κουτσοκώστα, Αρίστη Τσέλου
Βοηθός σκηνογράφου- ενδυματολόγου: Δέσποινα – Μαρία Ζαχαρίου
Βοηθός χορογράφου: Μάρω Σταυρινού
Βοηθοί φωτιστή: Χάρης Δάλλας, Ναυσικά Χριστοδουλάκου
Σχεδιασμός μακιγιάζ: Olga Faleichyk
Σχεδιασμός κομμώσεων: Θωμάς Γαλαζούλας
Φωτογραφίες: Πάτροκλος Σκαφίδας
Trailer: Θωμάς Παλυβός
Διανομή (αλφαβητικά)
Παιδαγωγός: Γιάννης Αναστασάκης
Χρυσόθεμις: Γρηγορία Μεθενίτη
Ηλέκτρα: Λουκία Μιχαλοπούλου
Αίγισθος: Νικόλας Παπαγιάννης
Κλυταιμνήστρα: Ιωάννα Παππά
Ορέστης: Αναστάσης Ροϊλός
Πυλάδης: Περικλής Σιούντας
ΧΟΡΟΣ (αλφαβητικά)
Μαργαρίτα Αλεξιάδη
Ασημίνα Αναστασοπούλου
Ελένη Βλάχου
Ιωάννα Δεμερτζίδου
Ελένη Κιλινκαρίδου – Σίστη
Ιωάννα Λέκκα
Λυδία Στέφου
Άννα Συμεωνίδου
Χαρά Τζόκα
Μουσικοί επί σκηνής: Φώτης Σιώτας, Τάσος Μισυρλής

Η Μητέρα του Σκύλου του Παύλου Μάτεσι
2025-09-08 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Το εµβληµατικό έργο, που συγκαταλέγεται στα 1001 βιβλία της παγκόσµιας λογοτεχνίας που πρέπει να διαβάσει κανείς στη ζωή του, σε διασκευή Υρούς Μανέ – Κατερίνας Γιαννάκου και σκηνοθεσία Κώστα Γάκη, µε µουσική – τραγούδια του Σταµάτη Κραουνάκη. Την Ραραού ερµηνεύει η Υρώ Μανέ.
Πρωταγωνιστούν: Παναγιώτης Μπουγιούρης, Σπύρος Μπιµπίλας, Τάνια
Τρύπη, Γιάννης Βασιλώτος, Νικόλ ∆ηµητρακοπούλου, Ειρήνη Θεοδωράκη,
Νατάσα – Φαίη Κοσµίδου, Στράτος Νταλαµάγκος, Γιώργης Παρταλίδης και
Μαριαλένα Ροζάκη
Εισιτήρια:10 €

Ραψωδός Φιλόλογος στην Τεχνόπολη
2025-09-09 20:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
«Ξανά και πάλι στα ηχεία SOS – SOS»
Εφτά χρόνια. Τόσο καιρό ο Ραψωδός Φιλόλογος, μάζευε ιδέες, στίχους, φως, σκοτάδι και χιλιάδες σελίδες βιβλίων, για να παρουσιάσει την δική του «Αλεξάνδρεια», το έτος 2021 μεταξύ καραντίνας, μασκών και ανθρώπινων αποστάσεων.

«Λυρική μαγεία μέσα από τις οχλοβοές»
Η «Αλεξάνδρεια» ήταν μία εσωτερική καλλιτεχνική ανάγκη, μακριά από τους ραπ δίσκους που ο Ραψωδός είχε συνηθίσει το κοινό του, αλλά χέρι – χέρι με τον τόσο ιδιαίτερο λυρισμό του, που αγαπήθηκε εδώ και μια δεκαπενταετία. Και ο κόσμος ήταν εκεί και μαζί η υπόσχεση για τη συνέχεια.

«Αναπτήρας μέσα σε αποθήκες μπαρουτιού»
Η τελευταία χρονιά έφερε αναζωπύρωση. Sold out συναυλίες μέσα σε λίγα 24ωρα σε Αθήνα και Θεσσαλονίκη, νέο single, νέους φίλους παρέα με τους παλιούς και μια υπόσχεση για τον καλύτερο ραπ δίσκο του μέχρι στιγμής. Ένα δίσκο που χώρεσε τον Solmeister, τον Astronio, τον Ήρκο Αποστολίδη, την Lucy και κάθε εικόνα, εμμονή και παραλήρημα του, από όποιο σύμπαν και αν ξεπήδησε.

«Χτυπάνε τύμπανα πολέμου, σειρήνες πανικού…»
Ο Ραψωδός Φιλόλογος επιστρέφει λοιπόν. Θα είναι το πρώτο του μεγάλο live, για να γιορτάσει τα 22 χρόνια δισκογραφίας του και να παρουσιάσει το sequel του πιο κλασσικού του album: «Εγκεφαλικό τετ α τετ 2: Ελεγεία μιας Εμμονής» και αγαπημένα τραγούδια από όλη του τη δισκογραφία. Και θα είστε όλοι εκεί για να γιορτάσετε μαζί του.

«Είναι η επιστροφή του Ραψωδού…»
Ο ΡΦ επιστρέφει μια και καλή στα μικρόφωνα και επιβιβάζεται στο διαστημόπλοιο, που θα φέρει την αλλαγή του πολυσύμπαντος. Μην χάσετε ένα μοναδικό, ανεπανάληπτο διαστρικό ταξίδι στο χωροχρόνο.

Πληροφορίες
Γενική Είσοδος: 13€
www.ticketmaster.gr

Σινεμά κάτω από τα αστέρια: Σταχτοπούτα
2025-09-09 20:30 - 22:00 | 7ο Γυμνάσιο – 7ο ΓΕΛ Αθηνών, Πρατίνου 19 & Σπ. Μερκούρη, Αθήνα, Greece
Μέρος της Walt Disney Signature Collection και του αναγνωρισμένου Εθνικού Μητρώου Κινηματογράφου, η κλασική ταινία κινουμένων σχεδίων της Ντίσνεϊ Σταχτοπούτα είναι αγαπητή από γενιές θαυμαστών για τη διαχρονική ιστορία της, τους αξέχαστους χαρακτήρες και την εμβληματική τέχνη. Μοιραστείτε τη μαγεία καθώς η καλοσυνάτη κι εργατική Σταχτοπούτα ανταμοίβεται με μια μαγεμένη βραδιά στον βασιλικό χορό. Χρειάζεται μόνο η βοήθεια των πιστών φίλων της, των ποντικών Ζακ και Γκας, και ένα νεύμα της νεραϊδονονάς και λίγο “Μπίμπιντι – Μπόμπιντι – Μπου”. Γιορτάστε την κληρονομία της κλασικής ταινίας κινουμένων σχεδίων της Ντίσνεϊ, της Σταχτοπούτας, όπου τα όνειρα γίνονται πραγματικότητα!

Σινεμά κάτω από τα αστέρια: Μουλάν
2025-09-09 20:30 - 22:00 | 57ο Γυμνάσιο Αθηνών, Αστραπόγιαννου 3, Αθήνα
Η έξυπνη Μουλάν αποδεικνύει την αξία της έξω από την παραδοσιακή κοινωνία, όταν μεταμφιεσμένη σε άντρα στρατιώτη, τον “Πινγκ”, παίρνει τη θέση του πατέρα της στον Αυτοκρατορικό Στρατό της Κίνας. Mε λίγη βοήθεια από τον αστείο δράκο φύλακά της, τον Mούσου, και έναν τυχερό γρύλο, τον Kρι-Kι, η Mουλάν παλεύει να κερδίσει το σεβασμό των συνπολεμιστών της και του γενναίου λοχαγού Σανγκ. Oι περιπέτειές της κλιμακώνονται σε μια μάχη στην κορυφή του Αυτοκρατορικού Παλατιού, όπου η τιμή της οικογένειάς της, η μοίρα του Aυτοκράτορα και ολόκληρης της Kίνας κρέμεται από τα χέρια της.

Σινεμά κάτω από τα αστέρια: Το απίθανο κοάλα
2025-09-09 20:30 - 22:00 | 4ο Γυμνάσιο – 6ο Εσπερινό Λύκειο Αθηνών, Σάμου 46, Αθήνα, Greece
Ο Blinky Bill είναι ένα μικρό και αξιαγάπητο κοάλα με μεγάλη φαντασία. Ένας εξερευνητής στην καρδιά, που ονειρεύεται να αφήσει την μικρή του πράσινη πόλη και να ακολουθήσει τον εξερευνητή πατέρα του στα ταξίδια του. Όταν όμως ο Μr. Bill χάνεται σε ένα ταξίδι του, ο Βlinky είναι ο μόνος που πιστεύει ότι ο πατέρας του είναι ακόμα ζωντανός. Κάπως έτσι ξεκινάει ένα μεγάλο ταξίδι, συναντάει νέους φίλους στην ατέλειωτη έρημο, σε μια περιπέτεια που τον φέρνει αντιμέτωπο με τον επικίνδυνο έξω κόσμο μακριά από το σπίτι του.
Έκανε την εμφάνισή του πίσω στο μακρινό 1933, όταν η Dorothy Wall κυκλοφόρησε στην Αυστραλία μια σειρά βιβλίων για ένα μικρό, ταξιδιάρικο, ατρόμητο και φιλικό κοάλα, που αργότερα έγινε διάσημο σε ολόκληρο τον κόσμο.

Σινεμά κάτω από τα αστέρια: Ο Πίνκι και οι πειρατές
2025-09-09 20:30 - 22:00 | 8ο Γυμνάσιο Αθηνών, Νικοπόλεως 33, Αθήνα, Greece
Μαζί με τον τρομερό πειρατή Μαυροδόντη, θρύλο των επτά θαλασσών, ο μικρός Πίνκι μαζί με το κορίτσι του, τη Ρέιβεν, ξεκινούν μια συναρπαστική περιπέτεια προς το εξωτικό βασίλειο της Λάμα Ράμα, όπου βρίσκεται κρυμμένος ο θρυλικός θησαυρός του βασιλιά Ρούφους. Όμως, ο Πίνκι έχει έναν τελείως διαφορετικό θησαυρό στο μυαλό του, αφού αναζητά τον εξαφανισμένο πατέρα του.

Μια άλλη Θήβα
2025-09-09 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Τρεις συνεχόμενες σεζόν συμπλήρωσε ήδη η παράσταση Μια άλλη Θήβα του Σέρχιο Μπλάνκο, που κλείνει σύντομα τον κύκλο της στο Θέατρο Κνωσός, έχοντας φτάσει συνολικά τους 120 χιλιάδες θεατές!

Η παράσταση-φαινόμενο, που αγαπήθηκε από το θεατρόφιλο κοινό τόσο για τη σκηνοθεσία του Βαγγέλη Θεοδωρόπουλου όσο και για τις καθηλωτικές ερμηνείες του Θάνου Λέκκα και του Δημήτρη Καπουράνη, θα ταξιδέψει σε όλη την Ελλάδα σε μια καλοκαιρινή περιοδεία με πάνω από 40 σταθμούς!

Έτσι το Θέατρο του Νέου Κόσμου θα δώσει την ευκαιρία σε ακόμα περισσότερους θεατές να δουν την παράσταση σε μια μεγάλη περιοδεία που θα ξεκινήσει τον Ιούνιο στα μεγαλύτερα ανοιχτά θέατρα της Αττικής για να συνεχιστεί όλο το καλοκαίρι σε σημαντικές σκηνές σε όλη την Ελλάδα!

Είναι μια παράσταση- εμπειρία, που επαινέθηκε ιδιαίτερα από την κριτική και συγκίνησε το κοινό, με το ανθρώπινο θέμα της, τον εξαιρετικό ρυθμό και την υποβλητική της ατμόσφαιρα. Τελευταία ευκαιρία για το θεατρόφιλο κοινό όλης της επικράτειας!
Η παράσταση
Ένας συγγραφέας συναντά επί σειρά μηνών μέσα στη φυλακή έναν εικοσάχρονο πατροκτόνο, τον Μαρτίν. Σκοπός του είναι να γράψει ένα έργο βασισμένο στην ιστορία του νεαρού κρατούμενου, στον οποίο προτείνει να ερμηνεύσει τον εαυτό του στη θεατρική σκηνή. Όταν τελικά αυτό απαγορεύεται από το αρμόδιο υπουργείο, τον ρόλο αναλαμβάνει ο Φεδερίκο, ένας νεαρός ηθοποιός με τον οποίο δουλεύει ταυτόχρονα πλέον ο συγγραφέας.
Ο Γαλλο-ουρουγουανός Σέρχιο Μπλάνκο, από τις πιο δυνατές σύγχρονες φωνές του ισπανόφωνου θεάτρου, μας παραδίδει μια σύγχρονη σπουδή για την ανδρική ταυτότητα, την καταπίεση, τη βία και το έγκλημα, την τιμωρία και τις διακρίσεις, αλλά ταυτόχρονα και τις ίδιες τις δημιουργικές διαδικασίες της τέχνης του θεάτρου, με αναφορές στο μύθο του Οιδίποδα αλλά και στο Έγκλημα και τιμωρία του Ντοστογιέφσκι.
Ο Βαγγέλης Θεοδωρόπουλος ανέδειξε το πολυεπίπεδο αυτό έργο, με μια σκηνοθεσία που επαινέθηκε ιδιαίτερα από την κριτική και το κοινό για τον εξαιρετικό ρυθμό και την υποβλητική της ατμόσφαιρα.
Η παράσταση αγαπήθηκε λόγω των εξαιρετικών ερμηνειών των ηθοποιών, του Θάνου Λέκκα στον ρόλο του Συγγραφέα και του Δημήτρη Καπουράνη στον διπλό ρόλο Μαρτίν/Φεδερίκο.
ΤΑΥΤΟΤΗΤΑ ΠΑΡΑΣΤΑΣΗΣ
Κείμενο: Sergio Blanco
Μετάφραση: Μαρία Χατζηεμμανουήλ
Σκηνοθεσία: Βαγγέλης Θεοδωρόπουλος
Σκηνογράφος: Κώστας Πολίτης
Ενδυματολόγος: Κλαιρ Μπρέισγουελ
Σχεδιασμός φωτισμών – Video – Trailer: Αποστόλης Κουτσιανικούλης
Επιμέλεια κίνησης – Xορογράφος: Ξένια Θεμελή
Μουσική: Σταύρος Γασπαράτος
Φωτογραφίες: Πάτροκλος Σκαφίδας
Βοηθός σκηνοθέτη: Θάνος Παπαδόγιαννης
Παίζουν: Θάνος Λέκκας, Δημήτρης Καπουράνης

Σιωπηλές Κραυγές
2025-09-09 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Θεατρική παράσταση σε σκηνοθεσία Σωτήρη Τσόγκα, που µιλάει για έναν ήρωα που πέρασε όλη του τη ζωή ως ηθοποιός του θεάτρου και τώρα δε µπορεί να πιστέψει ότι τελείωσε η καριέρα του και µία µάνα που µπροστά στα µάτια της δολοφονήθηκε ο γιος της από τους φασίστες στο Πραξικόπηµα στην Κύπρο το 1974.
Παίζουν: Σωτήρης Τσόγκας και Μαίρη Ραζή
Εισιτήρια: 5€

Σινεμά κάτω από τα αστέρια: Ουπς! Ο Νώε χάθηκε
2025-09-10 20:30 - 22:00 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Πατέρας και γιος, δύο πλάσματα που ανήκουν στο φανταστικό είδος των φρουφρούληδων, καταφέρνουν να επιβιβαστούν στην κιβωτό του Νώε. Την τελευταία στιγμή, όμως, χωρίζονται κατά λάθος και αναζητούν πάση θυσία τρόπο να επανενωθούν.

Σινεμά κάτω από τα αστέρια: Κοντορίτο
2025-09-10 20:30 - 22:00 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Σε ένα ταπεινό και γραφικό χωριό στις ρίζες των Άνδεων, ένα δημοφιλές πουλί, ο Κοντορίτο περνάει καλά. Παίζει στην ποδοσφαιρική ομάδα, όλοι (σχεδόν) τον αγαπούν και βγαίνει με την πιο όμορφη κοπέλα του χωριού, τη Γιαγίτα. Δυστυχώς τα πράγματα παίρνουν άσχημη τροπή, όταν, εξαιτίας μίας αθώας φάρσας που στήνει ο Κοντορίτο, η Ντόνια Τρεμεμπούντα, η μαμά της Γιαγίτα, πέφτει θύμα απαγωγής από εξωγήινους. Η Γιαγίτα αποφασίζει να τον χωρίσει, και ο αντίπαλος του Κοντορίτο, ο Πέπε Κορτιζόνα, βρίσκει το κατάλληλο έδαφος για να την αποπλανήσει. Προκειμένου να ξανακερδίσει την καρδιά της Γιαγίτα, ο Κοντορίτο και ο ανιψιός του Κονέ, φεύγουν στο διάστημα για να σώσουν τη μέλλουσα πεθερά και τον ίδιο τον πλανήτη.
Τον Αύγουστο του 1949, ο Ρενέ Ρίος Μποτιλέρ, γνωστός με το ψευδώνυμο Πέπο, συστήνει τον Κοντορίτο, έναν ανθρωπόμορφο κόνδορα με αίσθηση του χιούμορ. Ο Κοντορίτο ήταν ένας έξυπνος και σκανταλιάρης φαρσέρ. Ξεπέρασε τα σύνορα της γενέτειρας του, της Χιλής, και έγινε ένας από τους πιο δημοφιλείς και θρυλικούς ήρωες κόμικς της Λατινικής Αμερικής. Χάρη στο σατανικό του χιούμορ, ο Κοντορίτο άφησε το σημάδι του στην ποπ κουλτούρα, όχι μόνο στη Χιλή αλλά και σε όλες τις ισπανόφωνες χώρες.

Σινεμά κάτω από τα αστέρια: Ντάμπο
2025-09-10 20:30 - 22:00 | 12ο Γυμνάσιο – 12ο ΓΕΛ Αθηνών, Κειριαδών & Σφηττιών 1, Αθήνα
Από την Disney και τον οραματιστή σκηνοθέτη Τιμ Μπάρτον η ζωντανής δράσης περιπέτεια, Ντάμπο, βασισμένη στην πολυαγαπημένη κλασική ταινία, δίνει αξία στη διαφορετικότητα, υμνεί την οικογένεια και αφήνει τα όνειρα να μας ταξιδέψουν. Ο ιδιοκτήτης τσίρκου Μαξ Μεντίτσι (Ντάνι Ντε Βίτο) επιστρατεύει τον πρώην αστέρα Χολτ Φάριερ (Κόλιν Φάρελ) και τα παιδιά του να φροντίσουν έναν νεογέννητο ελέφαντα του οποίου τα τεράστια αφτιά είναι αιτία χλευασμού σε ένα ήδη ξεπεσμένο τσίρκο. Αλλά όταν ανακαλύπτουν ότι ο Ντάμπο πετάει, το τσίρκο ξαναζεί τις παλιές του δόξες, προσελκύοντας τον επιχειρηματία Β. Α. Βάντεβιρ (Μάικλ Κίτον), ο οποίος τοποθετεί το παράξενο παχύδερμο στο νέο του φαντασμαγορικό σόου, την Ονειροχώρα. Ο Ντάμπο απογειώνεται σε νέα ύψη στο πλευρό της γοητευτικής και ταλαντούχας ακροβάτριας Κολέτ Μαρσάντ (Εύα Γκριν) – ώσπου ο Χολτ ανακαλύπτει ότι κάτω από την εκτυφλωτική λάμψη, η Ονειροχώρα κρύβει σκοτεινά μυστικά.

Σινεμά κάτω από τα αστέρια: Εγώ το ρομπότ
2025-09-10 20:30 - 22:00 | 117ο Δημοτικό Σχολείο Αθηνών, Μάχης Αναλάτου 70, Αθήνα
Στο Σικάγο του 2035 μ.Χ., ο ντετέκτιβ Ντελ Σπούνερ αναλαμβάνει να εξιχνιάσει την περίεργη αυτοκτονία του εφευρέτη των ρομπότ που υπηρετούν την ανθρωπότητα και ιδρυτή της εταιρίας εκμετάλλευσης τους. Τα στοιχεία θα οδηγήσουν στον Σόνι, ένα ρομπότ εξελιγμένο που αισθάνεται και σκέφτεται ανθρώπινα, αλλά και στην υποψία πως η ρομποτική μπορεί να απειλήσει το ανθρώπινο γένος.

K. BHTA στην Τεχνόπολη
2025-09-10 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Εκδήλωση

Είναι ο μουσικός που πειραματίστηκε μέσα από τον ηλεκτρονικό ήχο και την ακουστική μουσική, ενώ τα άλμπουμ του βρήκαν χιλιάδες φανατικούς θαυμαστές και, μέσα από την ιδιαίτερη ποίηση του, συντρόφευσε τις πιο μοναχικές μας στιγμές. Ο Κ.Βήτα δημιούργησε ηχητικά τοπία σπάνιας ομορφιάς, ενώ η ποίησή του μας γνώρισε τον εσωτερικό του κόσμο, χάρη σε μία ειλικρινή εξομολόγηση που είναι και το χαρακτηριστικό ύφος της πρόζας του . Η αγάπη του ανάμεσα στην κιθάρα και τα συνθεσάιζερ δημιούργησε το ιδιαίτερο στυλ του αντιφατικού του ήχου. Ημιτελή τραγούδια σαν φευγαλέες σημειώσεις σε χαρτιά, ο δικός του τρόπος να μιλά για την αλήθεια που μόνο η ψυχή μας μπορεί να δει.
Την Τετάρτη 10 Σεπτεμβρίου, ο ποιητής της ηλεκτρονικής μουσικής, Κ. Βήτα, θα μας συναντήσει στην Τεχνόπολη για να μας ταξιδέψει μέσα από τα τραγούδια και την μουσική του. Σε αυτήν τη συναυλία θα μας κρατήσει συντροφιά με τραγούδια από όλο το φάσμα της μουσικής του, από τα πρώτα του άλμπουμ μέχρι και το πιο πρόσφατο «Το Χέρι». Μαζί του θα είναι και οι αγαπημένοι του μουσικοί, η μπάντα του, κι όλοι μαζί θα μας μεταφέρουν στα μοναδικά ηλεκτρονικά του τοπία.
Βάιος Μαχμουντές: συνθεσάιζερ
Βαγγέλης Μπαλιούσης: ηλεκτρονικό ντραμ σετ
Θάνος Καλέας : Dj Programming
Γιάννης Λαμπρόπουλος: επιμέλεια ήχου
Phil Hills: Επιμέλεια φωτισμών
Παραγωγή: Menta Art Events
Πληροφορίες:
Ώρα προσέλευσης: 19:30
Ώρα Έναρξης: 21:00
Προπώληση: Ticketmaster.gr

Ο Φίλος μου ο Λευτεράκης
2025-09-10 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η ξεκαρδιστική θεατρική κωµωδία του Αλέκου Σακελλάριου σε σκηνοθεσία Ηλία Παπακωνσταντίνου. Ένα απολαυστικό µπέρδεµα παρεξηγήσεων που υπόσχεται άφθονο γέλιο και νοσταλγική ελληνική ατµόσφαιρα.
Πρωταγωνιστούν:

Γιώργος Ηλιόπουλος
Γιώργος Κοψιδάς
Μάρα ∆αρµουσλή
Ηλίας Παπακωνσταντίνου
Ιωάννα Κολονέλου και
Ιορδάνης Ιωαννίδης.
Στον ρόλο του γιατρού ο Χρήστος Φωτίδης.

Η παράσταση διατίθεται µε υπηρεσίες προσβασιµότητας: διερµηνεία στην Ελληνική Νοηµατική Γλώσσα, υπερτιτλισµό για λόγους προσβασιµότητας και ακουστική περιγραφή. Μία ώρα πριν από την έναρξη, θα πραγµατοποιείται απτική ξενάγηση στα σκηνικά στοιχεία, ενώ τα άτοµα που θέλουν να κάνουν χρήση των υπηρεσιών προσβασιµότητας, αφού προµηθευτούν το εισιτήριό τους, παρακαλούνται να πραγµατοποιήσουν τις κρατήσεις τους µέσω του askatlasep@gmail.com.
Οι υπηρεσίες προσβασιµότητας στην παράσταση σχεδιάζονται και παρέχονται από την ATLAS E.P. και υποστηρίζονται από την Οµάδα Εργασίας Προσβασιµότητας και Συµπερίληψης του ∆ήµου Αθηναίων.

Εισιτήρια: 5€

Lila "Apotipoma" Live Concert στην Τεχνόπολη
2025-09-11 21:00 - 23:59
Η LILA, η πιο εκρηκτική παρουσία της σύγχρονης ελληνικής urban – pop σκηνής έρχεται την Πέμπτη 11 Σεπτεμβρίου στην Τεχνόπολη Δήμου Αθηναίων για να αφήσει το αποτύπωμα της.
Με αφορμή την κυκλοφορία του πρώτου της ολοκληρωμένου άλμπουμ, με τίτλο “APOTIPOMA”, η LILA παρουσιάζει το πιο EXXXTRAAA Live show και σας ταξιδεύει οπτικοακουστικά σε όλα τα διαφορετικά vibes αυτού του άλμπουμ.
Από τα motivational ΑΜΑΝΕ και BOSS μέχρι το ξεσηκωτικό ΜΑΝΙΑΤΙΚΟ, το συναισθηματικό APOTIPOMA και το ταξιδιάρικο XENA, σας καλεί να ζήσετε μαζί μια νύχτα – σταθμό στο μουσικό τοπίο της Αθήνας.
Σε μόλις δύο χρόνια, η LILA έχει εξελιχθεί σε σύμβολο της σύγχρονης γυναικείας παρουσίας στη μουσική. Παίζει με τα genres, τα φέρνει στα μέτρα της, και δημιουργεί μια νέα pop αισθητική – ένα είδος μοναδικά δικό της.
Μια performer που δεν ανεβαίνει απλώς στη σκηνή – την κατακτά. Με δεκαμελή ομάδα χορευτών, live μουσικούς, ατμοσφαιρικά φώτα / visuals και ακραία ενεργεια, η LILA στήνει ένα show υπερθέαμα.
Έλα μαζί να τραγουδήσεις δυνατά τις διαμαντένιες και πολυαγαπημένες επιτυχίες που την καθιέρωσαν, όπως «Dejavu», «Atoutaler», «Anasaino kai Zalizomai», «Allou», «9αρι», «Κοινό Μυστικό», «Χειροβομβίδα» και πολλά ακόμα και θα έχεις την ευκαιρία να απολαύσεις για πρώτη φορά ζωντανά τα εννέα ολοκαίνουργια κομμάτια που συνθέτουν το “APOTIPOMA”.
Αποτελούμενο από εννέα πρωτότυπα κομμάτια, το άλμπουμ ξεδιπλώνει μια πορεία γεμάτη ρυθμό, ευαισθησία και δύναμη. Στοιχεία από rap, reggaeton, afrobeat, pop, balkan, k-pop και latin – όλα συνθέτουν ένα φρέσκο αλλά οικείο ηχητικό τοπίο, με τη LILA: αυθεντική, απρόβλεπτη, EXXXTRAAA!
Αυτή δεν είναι απλά μια συναυλία.
Είναι μια γιορτή ελευθερίας, αυτοέκφρασης, αγάπης, πίστης και δημιουργικότητας, ένα αποτύπωμα που θα αφήσει η LILA σε όσους την ακολουθούν και την αγαπούν.
Μη τη χάσεις. Ζήσε τη στιγμή. Γίνε κι εσύ μέρος αυτού του μοναδικού αποτυπώματος…
+ Special guests
ΤΙΜΕΣ ΕΙΣΙΤΗΡΙΩΝ
Early birds: 12€
Presale: 15€
On spot: 18€
Προπώληση: www.ticketmaster.gr

Αισχύλου Πέρσες, οι Ευτυχισμένες Πέρσες
2025-09-11 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Το κορυφαίο έργο του Αισχύλου «Πέρσες» σε µια πρωτότυπη σκηνική εκδοχή σε σκηνοθεσία Αλέξανδρου Κοέν, µε τη Βίκυ Βολιώτη στο ρόλο της Άτοσσας.
Εισιτήρια: 5€

Δήμος Αθηναίων: Η «Ανοιχτή Γειτονιά 15 λεπτών» - 5η Δημοτική Κοινότητα
2025-09-12 18:30 - 22:00 | Πολιτιστικό Κέντρο Γράβας, Ταϋγέτου 60, Αθήνα
Οι γειτονιές της Αθήνας γίνονται πόλεις των 15 λεπτών
Την Κυριακή 7 Σεπτεμβρίου, στη 5η ΔΚ, στο Πολιτιστικό Κέντρο Γκράβας

Μιχάλης Χατζηγιάννης στον Λυκαβηττό
2025-09-12 20:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Ο Μιχάλης Χατζηγιάννης φέρνει τη μαγεία του στο Δημοτικό Θέατρο Λυκαβηττού την Παρασκευή 12 Σεπτεμβρίου. Ένας από τους πιο αγαπημένους καλλιτέχνες της ελληνικής μουσικής σκηνής, με αμέτρητα hits και μοναδική σκηνική ενέργεια, υπόσχεται να μας παρασύρει σε μία βραδιά γεμάτη τραγούδι, συναίσθημα και διάθεση.
Από το «Βυθός», το «Δεν Φεύγω», τα «Χέρια Ψηλά» και το «Καλοκαίρι Μου» μέχρι τις πιο πρόσφατες επιτυχίες του, ο Μιχάλης δημιουργεί μια ατμόσφαιρα γιορτής όπου το κοινό γίνεται ένα με τη μουσική. Μαζί του ο εκρηκτικός ZAF, σε μια συνεργασία που απογειώνει κάθε βραδιά με ρυθμό και πάθος.
Μια μεγάλη μουσική εμπειρία: ένα ταξίδι στις πιο αγαπημένες στιγμές μας, με τραγούδια που μας ένωσαν, μας συγκίνησαν, μας σήκωσαν από τη θέση μας. Είναι κάτι παραπάνω από μια συναυλία — είναι μια βραδιά που δεν επαναλαμβάνεται.

Σινεμά κάτω από τα αστέρια: Το Βιβλίο της Ζούγκλας
2025-09-12 20:30 - 22:00 | 71ο Δημοτικό Σχολείο Αθηνών, Γενναίου Κολοκοτρώνη 25,, Αθήνα
Βασισμένο στις διαχρονικές ιστορίες του Ράντγιαρντ Κίπλινγκ και εμπνευσμένο από την κλασική ταινία κινουμένων σχεδίων της Disney, «Το Βιβλίο Της Ζούγκλας» είναι μια επική περιπέτεια ζωντανής δράσης για τον Μόγλη (Νιλ Σέθι), ένα παιδάκι που το μεγάλωσε μια οικογένεια λύκων. Ο Μόγλης ανακαλύπτει ότι δεν είναι πλέον καλοδεχούμενος στη ζούγκλα, όταν ο τρομακτικός τίγρης Σιρ Καν (φωνή του Ίντρις Έλμπα), που έχει τα σημάδια του Ανθρώπου, υπόσχεται να εξαφανίσει αυτό που βλέπει ως απειλή. Αναγκασμένος να εγκαταλείψει το μόνο σπίτι που γνώρισε, ξεκινά ένα ταξίδι αυτογνωσίας, με οδηγό τον αυστηρό πάνθηρα Μπαγκίρα (φωνή του Μπεν Κίνγκσλεϊ) και τον ανέμελο αρκούδο Μπαλού (φωνή του Μπιλ Μάρεϊ). Στην πορεία, συναντά κι άλλα πλάσματα της ζούγκλας που δεν έχουν τις καλύτερες προθέσεις, όπως τον Κάα (φωνή της Σκάρλετ Τζοχάνσον), έναν πύθωνα που με τη σαγηνευτική φωνή του και το βλέμμα του τον υπνωτίζει και τον γαλίφη Βασιλιά Λούι (φωνή του Κρίστοφερ Γουόκεν), που προσπαθεί να αναγκάσει τον Μόγλη να παραδώσει το μυστικό του πολυπόθητου και επικίνδυνου κόκκινου λουλουδιού: της φωτιάς. Κάποιες συχνότητες φωτός ενδέχεται να επηρεάσουν θεατές με φωτοευαισθησία.

Σινεμά κάτω από τα αστέρια: «Η Πεντάμορφη και το Τέρας»
2025-09-12 20:30 - 22:00 | 111ο Δημοτικό Σχολείο Αθηνών, Γεωργίου Κεδρινού και Δήμου Τσέλιου, Αθήνα, Greece
Η όμορφη Μπελ βρίσκεται παγιδευμένη στο κάστρο ενός μεταμορφωμένου σε τέρας πρίγκιπα, του οποίου θα κλέψει την καρδιά.

Σινεμά κάτω από τα αστέρια: Ο Μικρός Νικόλας πάει Διακοπές
2025-09-12 20:30 - 22:00 | 19ο γελ Αθηνών, Θήρας 45-47, Αθήνα, Greece
Η σχολική χρονιά έχει φτάσει στο τέλος της και έχει έρθει η ώρα για τις καλοκαιρινές διακοπές. Ο Μικρός Νικόλας μαζί με τους γονείς και τη γιαγιά του πηγαίνουν σε ένα παραθαλάσσιο ξενοδοχείο, όπου ο πρωταγωνιστής δεν θα χάσει χρόνο να κάνει καινούριους φίλους. Ανάμεσα τους ο Μπεν, που δεν κάνει ακριβώς διακοπές καθώς μένει όλο το χρόνο στην περιοχή. Ο Φρέντι, από την άλλη, τρώει τα πάντα, συνεχώς και αδιακρίτως. Στον ουρανίσκο του μάλιστα καταλήγει ακόμα και ωμό ψάρι. Ο Μικρός Νικόλας θα συναντήσει ακόμα τον Τζότζο που μιλάει περίεργα γιατί είναι Άγγλος, καθώς και τον κλαψιάρη Κρίσπιν. Υπάρχει και ο Κρίστοφερ που είναι τελειομανής σε ενοχλητικό βαθμό. Τέλος, ο μικρός μας ήρωας γνωρίζει και την Ελίζαμπεθ, ένα μικρό κοριτσάκι που τον ακολουθεί παντού για να μην τον χάσει από τα γουρλωμένα της μάτια. «Πόσο γλυκά είναι τα δυο τους. Ηχούν οι γαμήλιες καμπάνες από τώρα», σχολιάζουν μεταξύ τους οι μεγάλοι για πλάκα. Ο Μικρός Νικόλας, όμως, πανικοβάλλεται. Ευτυχώς τα καινούρια του φιλαράκια είναι κοντά του για να τον βοηθήσουν, αλλά και για να κάνουν αταξίες. Ανάμεσα στην παραλία, το ξενοδοχείο και το δάσος, παρέα με τους φίλους τους, την οικογένεια του, τον φροντιστή της παραλίας και τον δάσκαλο κολύμβησης, ο Μικρός Νικόλας θα κάνει αξέχαστες διακοπές. Κι εμείς θα τις απολαύσουμε.

Rock Hard Festival στην Τεχνόπολη
2025-09-12 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Το ετήσιο Rock Hard Festival στο Αμφιθέατρο του Gelsenkirchen στη Γερμανία έχει καθιερωθεί ως ένα από τα σημαντικότερα συναυλιακά γεγονότα από το 2003 και συνεχίζεται αδιάκοπα μέχρι σήμερα. Τώρα, έφτασε η στιγμή να επεκταθεί το concept στην Ελλάδα.
Για να γιορτάσει τη 10η επέτειό του το 2015, η ελληνική έκδοση του Rock Hard, προσκάλεσε τους Blind Guardian για μια μυστική ακουστική εμφάνιση με ελεύθερη είσοδο για 20 τυχερούς αναγνώστες. Τώρα, για τα 20α γενέθλιά του, ανεβάζουμε τον πήχη με κάτι που κανένα άλλο μουσικό μέσο δεν έχει τολμήσει μέχρι σήμερα στην Ελλάδα: τη διοργάνωση ενός διήμερου φεστιβάλ στην Τεχνόπολη Δήμου Αθηναίων, στις 12 & 13 Σεπτεμβρίου 2025, με πολλές διεθνείς συμμετοχές, δημιουργώντας ένα νέο, μεγάλο πολιτιστικό γεγονός: το Rock Hard Festival Greece.
Για την πρώτη έκδοση του φεστιβάλ, είμαστε ιδιαίτερα περήφανοι που ανακοινώνουμε μια παγκόσμια αποκλειστική εμφάνιση των Candlemass με τον πρώην τραγουδιστή τους, Messiah Marcolin! Αυτή θα είναι η πρώτη (και μοναδική) φορά μετά από περισσότερα από 20 χρόνια που ο Messiah θα εμφανιστεί ζωντανά με το συγκρότημα.
Οι Candlemass, πρωτοπόροι του Doom Metal, σχηματίστηκαν στη Στοκχόλμη της Σουηδίας το 1985 από τον μπασίστα και βασικό συνθέτη Leif Edling. Εμπνευσμένοι από τον αργό και βαρύ ήχο των Black Sabbath, οι Candlemass έγιναν γνωστοί ως οι δημιουργοί του «επικού doom metal». Ανάμεσα στις πολλές συνθέσεις της μπάντας, οι περίοδοι με τον εμβληματικό τραγουδιστή Messiah Marcolin (1987-1991 και το 2002-2006) θεωρούνται οι πιο σημαντικές από τους οπαδούς και τους κριτικούς, με μερικές από τις πιο επιδραστικές και αξέχαστες δουλειές τους.
Η πρώτη εποχή με τον Messiah Marcolin (1987–1991):
Μετά την κυκλοφορία του ντεμπούτου τους άλμπουμ ‘Epicus Doomicus Metallicus’ (1986) με τον session τραγουδιστή Johan Längqvist, οι Candlemass αναζήτησαν μόνιμο frontman. Βρήκαν τελικά τον ιδανικό συνεργάτη στο πρόσωπο του Messiah Marcolin, ενός κλασικά εκπαιδευμένου βαρύτονου με θεατρική σκηνική παρουσία, που έγινε αμέσως αναγνωρίσιμος για τα ρούχα καλόγερου που φορούσε και την επιβλητική οπερατική φωνή του.
Το πρώτο άλμπουμ αυτής της σύνθεσης, το ‘Nightfall’ (1987), θεωρείται ευρέως ως ακρογωνιαίος λίθος του Doom Metal. Συνδυάζοντας τις συνθέσεις του Leif Edling με τη δραματική φωνή του Marcolin, κομμάτια όπως τα “Bewitched” και “At the Gallows End” έθεσαν το πρότυπο για το είδος. Η μεγαλοπρεπής ατμόσφαιρα, τα βαριά riffs και οι μελαγχολικοί στίχοι γοήτευσαν το κοινό, καθιερώνοντας το συγκρότημα ως ηγετική δύναμη στο πιο σκοτεινό και συναισθηματικό υποείδος του heavy metal.
Το 1988, οι Candlemass κυκλοφόρησαν το ‘Ancient Dreams’, το οποίο εδραίωσε περαιτέρω τη φήμη τους. Με κλασικά κομμάτια όπως τα “Mirror Mirror” και “A Cry from the Crypt”, συνέχισαν με τους χαρακτηριστικούς αργούς ρυθμούς και τη μεγαλοπρέπεια της οπερατικής τους προσέγγισης. Παρόλο που το άλμπουμ είχε μεγάλη αποδοχή, οι εσωτερικές εντάσεις άρχισαν να εμφανίζονται, κυρίως λόγω δημιουργικών διαφορών.
Το ‘Tales of Creation’ (1989) ήταν το τρίτο και τελευταίο στούντιο άλμπουμ αυτής της περιόδου. Αν και περιλάμβανε δυνατά κομμάτια όπως τα “Dark Reflections” και “Into the Unfathomed Tower”, οι εντάσεις στο συγκρότημα κορυφώθηκαν. Μετά από εκτεταμένες περιοδείες και την κυκλοφορία ενός ζωντανού άλμπουμ (‘Live’), ο Marcolin αποχώρησε το 1991, επικαλούμενος διαφωνίες για την κατεύθυνση και τη διαχείριση της μπάντας. Παρ’ όλα αυτά, αυτή η περίοδος παραμένει η κορυφαία στη μουσική κληρονομιά των Candlemass για πολλούς οπαδούς.
Επανένωση με τον Messiah Marcolin (2002–2006):
Μετά από μια δεκαετία με διάφορους τραγουδιστές και στυλιστικά πειράματα, οι Candlemass επανενώθηκαν με τον Messiah Marcolin το 2002. Η επανένωση αυτή ήταν πολυαναμενόμενη, οδηγώντας στην κυκλοφορία του ζωντανού άλμπουμ ‘Doomed for Live’ (2003), το οποίο ηχογραφήθηκε στο Sweden Rock Festival. Η χημεία μεταξύ του Edling και του Marcolin αναζωπύρωσε την ελπίδα για μια πλήρη επιστροφή στις ρίζες και η μπάντα ξεκίνησε να δουλεύει πάνω σε νέο στούντιο υλικό. Ωστόσο, οι εσωτερικές διαφορές επανεμφανίστηκαν, με αποτέλεσμα οι Candlemass να διαλύσουν αυτή τη σύνθεση.
Τον Νοέμβριο του 2004, ανακοινώθηκε η δεύτερη επανένωση της μπάντας. Τον Μάιο του 2005, κυκλοφόρησαν το ομώνυμο άλμπουμ τους, ‘Candlemass’. Κομμάτια όπως τα “Black Dwarf” και “Spellbreaker” πρόσφεραν μια μοντέρνα πινελιά στον κλασικό τους ήχο, διατηρώντας παράλληλα την επική, σκοτεινή ποιότητα που οι θαυμαστές τους αγαπούσαν. Το άλμπουμ απέσπασε εξαιρετικές κριτικές και χάρισε στη μπάντα ένα βραβείο Grammy στη Σουηδία, επιβεβαιώνοντας τη σημασία τους στη σύγχρονη metal σκηνή.
Ωστόσο, οι παλιές εντάσεις δεν άργησαν να εμφανιστούν ξανά, και το 2006 ο Marcolin αποχώρησε από τους Candlemass. Η αποχώρησή του σηματοδότησε το τέλος της συνεργασίας τους μέχρι σήμερα, αν και η συνεισφορά του κατά τις δύο αυτές κρίσιμες περιόδους συνεχίζει να ορίζει τη διαχρονική επιρροή της μπάντας στο Doom Metal.
Κληρονομιά:
Η θεατρική παρουσία του Messiah Marcolin, η οπερατική του ερμηνεία και η συμβολή του στην κλασική εποχή των Candlemass τον έχουν καθιερώσει ως μια εμβληματική φιγούρα στην ιστορία του heavy metal. Τα έργα της μπάντας μαζί του παραμένουν από τα πιο επιδραστικά άλμπουμ του doom metal, εμπνέοντας γενιές μουσικών και οπαδών που τιμούν τους Candlemass ως αληθινούς θρύλους του είδους.
Το Μέλλον:
Τώρα, για τρίτη φορά, οι Candlemass θα εμφανιστούν με τον Messiah Marcolin ως frontman, για μια και μοναδική εμφάνιση στην πρεμιέρα του Rock Hard Festival στην Αθήνα, τον Σεπτέμβριο του 2025.
GUS G & FRIENDS
Σε έναν κόσμο όπου μόνο οι καλύτεροι ξεχωρίζουν, ο Gus G. είναι ένας από τους πιο σεβαστούς και καταξιωμένους metal κιθαρίστες της εποχής μας.
Υπήρξε βασικός κιθαρίστας του Ozzy Osbourne από το 2009 έως το 2017, ενώ παράλληλα εδραιώθηκε ως διακεκριμένος solo καλλιτέχνης με άλμπουμ όπως τα “I Am The Fire” και “Fearless”.
Ο Gus G. έχει βρει χρόνο να περιοδεύσει σε όλο τον κόσμο, συνεργαζόμενος με συγκροτήματα όπως οι Arch Enemy, Nightrage, Dream Evil και, φυσικά, η δική του μπάντα, οι Firewind.
Το μουσικό του ταξίδι ξεκίνησε από μικρή ηλικία, εμπνευσμένος από θρυλικές μορφές της rock και heavy metal σκηνής. Τελειοποίησε τις δεξιότητές του μελετώντας διάφορα μουσικά είδη, τα οποία επηρέασαν αργότερα το ξεχωριστό του παίξιμο. Το 1998, ο Gus ίδρυσε τους Firewind, αρχικά ως solo project. Το σχήμα εξελίχθηκε γρήγορα σε πλήρες συγκρότημα, με το ντεμπούτο άλμπουμ τους, “Between Heaven and Hell”, να αναδεικνύει τη δεξιοτεχνία του στην κιθάρα και τις ικανότητές του στη σύνθεση.
Οι Firewind απέκτησαν διεθνή αναγνώριση με επόμενες κυκλοφορίες, όπως τα “Burning Earth”, “Forged by Fire” και “Allegiance”, συνδυάζοντας μελωδικό metal με περίτεχνα κιθαριστικά σόλο και δημιουργώντας ένα αφοσιωμένο κοινό παγκοσμίως.
Η συνεργασία του Gus με τους Firewind χαρακτηρίζεται από την ικανότητά του να συνδυάζει τεχνική δεξιοτεχνία με μελωδική ευαισθησία. Η συμβολή του στην επιτυχία της μπάντας σε παγκόσμιο επίπεδο είναι τεράστια, με εμφανίσεις σε μεγάλα φεστιβάλ και περιοδείες.
Πέρα από τους Firewind, ο Gus G. έχει ακολουθήσει και solo projects, καθώς και σημαντικές συνεργασίες, εδραιώνοντας ακόμα περισσότερο τη φήμη του ως ένας από τους κορυφαίους κιθαρίστες της metal σκηνής. Η μουσική του χαρακτηρίζεται από το απόλυτο πάντρεμα πάθους, τεχνικής και καινοτομίας, καθιστώντας τον μια εμβληματική μορφή του σύγχρονου heavy metal.
Για αυτή τη μοναδική εμφάνιση στο Rock Hard Festival Greece, ο Gus θα προσκαλέσει στη σκηνή πολλούς φίλους του, υποσχόμενος μια βραδιά γεμάτη μουσικές εκπλήξεις!
THE CRYPT
Ένα από τα πιο εντυπωσιακά ντεμπούτα του 2024 ήταν το ομώνυμο άλμπουμ των The Crypt από τη Στοκχόλμη. Με τον συναρπαστικό συνδυασμό doom metal και κλασικού heavy metal, εμπλουτισμένο με δυνατά ρεφρέν, κατέκτησαν τόσο το κοινό όσο και την αποδοχή των κριτικών παγκοσμίως. Το άλμπουμ, γραμμένο από τον Leif Edling των Candlemass και σε παραγωγή του Marcus Jidell (Soen, Avatarium, Candlemass κ.ά.), έφτασε αμέσως στην κορυφή των charts κριτικών στο σουηδικό περιοδικό Sweden Rock, καθώς και σε πολλά διεθνή μέσα, ενώ εμφανίστηκε σε πολυάριθμες λίστες με τα «άλμπουμ της χρονιάς» ανά τον κόσμο.
Στο επίκεντρο της μπάντας βρίσκεται η χαρισματική και αινιγματική Metal Priestess, την οποία ενσαρκώνει η τραγουδίστρια Pepper, της οποίας η σκηνική παρουσία έγινε γρήγορα σημείο αναφοράς, χάρη στο υπόβαθρό της τόσο στο heavy metal όσο και στον κόσμο του burlesque. Το κοινό των φεστιβάλ σε Σουηδία και Γερμανία έχει επιβεβαιώσει τη δυναμική παρουσία της, ενώ, με την υποστήριξη του κιθαρίστα Dave McKenzie, του ντράμερ Danne McKenzie, του πληκτρά Floke και του μπασίστα Rigor Mortimer, η μπάντα προσφέρει μια εκρηκτική σκηνική εμπειρία.
Μετά την κυκλοφορία του “The Crypt”, η μπάντα ξεκίνησε να παίζει τόσο σε τοπικά live όσο και σε φεστιβάλ, πριν επιστρέψει στο στούντιο για να ηχογραφήσει νέο υλικό. Συνεργαζόμενοι ξανά με τον Leif Edling, κυκλοφόρησαν το κομμάτι που έγινε το επίσημο θέμα του online παιχνιδιού Rock Kommander, με guest φωνητικά από τον θρυλικό Dee Snider των Twisted Sister. Με σημαντική προβολή στο παιχνίδι, η προσωπικότητα της Pepper είναι μία από τις βασικές φιγούρες των χαρακτήρων του.
Το 2025 θα βρει τη μπάντα να παίζει σε ακόμα περισσότερα φεστιβάλ, ενώ παράλληλα θα κυκλοφορήσει μια σειρά νέων τραγουδιών γραμμένων από τα ίδια τα μέλη, μετά την επιστροφή τους στο στούντιο με τον Marcus Jidell. Το πρώτο από αυτά είναι το “Where the Dead Don’t Sleep”, ένα εξαιρετικά βαρύ κομμάτι με έντονα ρεφρέν, συνοδευόμενο ξανά από την εμβληματική εικονογράφηση του καλλιτέχνη Costin Chioreanu. Επίσης, μια ακουστική, ατμοσφαιρική εκδοχή του αγαπημένου των fans “I Love the Darkness” αναμένεται να κυκλοφορήσει στα τέλη της άνοιξης.
Αν το 2024 ήταν η χρονιά που οι The Crypt συστήθηκαν στο κοινό και άφησαν το στίγμα τους, τότε το 2025 είναι η χρονιά που θα μεγαλώσουν ακόμα περισσότερο, ανεβάζοντας τη μουσική και το εντυπωσιακό τους live show σε άλλο επίπεδο. Μην τους χάσετε!
Ο Roy Khan και ο Tore Østby των Conception θα παίξουν στο Rock Hard Festival στην Αθήνα τον Σεπτέμβριο
Οι δύο καλλιτέχνες επιστρέφουν στην Αθήνα τρία χρόνια μετά την επιτυχημένη πρώτη εμφάνιση των Conception στην Ελλάδα, αυτή τη φορά για να παρουσιάσουν ένα αποκλειστικό ακουστικό σετ για τους κατόχους VIP εισιτηρίων. Η εμφάνιση θα πραγματοποιηθεί στο αμφιθέατρο της Τεχνόπολης Δήμου Αθηναίων (Αεριοφυλάκιο 1 – Αμφιθέατρο «Μιλτιάδης Έβερτ») στις 13 Σεπτεμβρίου. Αυτή είναι η πρώτη φορά που ο Roy και ο Tore θα εμφανιστούν ως ντουέτο, προσφέροντας μια μοναδική εμπειρία σε ένα πιο οικείο, ατμοσφαιρικό περιβάλλον.
Roy Khan: «Λατρέψαμε όλοι να παίζουμε στην Αθήνα και όταν λάβαμε την πρόσκληση, είδαμε μια ευκαιρία να δοκιμάσουμε κάτι νέο. Είμαστε πολύ ενθουσιασμένοι γι’ αυτό!»
Tore Østby: «Θα είναι υπέροχο να συναντήσουμε ξανά τους Έλληνες οπαδούς μας. Ανυπομονώ να νιώσω την ενέργεια του κοινού παίζοντας το ακουστικό μας σετ. Υπόσχομαι πως αυτή θα είναι μια ξεχωριστή εμπειρία!»
Τα εισιτήρια για αυτή την παγκόσμια αποκλειστική εμφάνιση θα είναι διαθέσιμα την ερχόμενη εβδομάδα στο:
https://www.rockhardfestival.gr/tickets/
Εκτός από τους Candlemass με τον Messiah Marcolin, τους Gus G & Friends, τους CRYPT και τους Roy Khan & Tore Ostby of Conception, ακόμα 8 μπάντες θα συμμετάσχουν στο φεστιβάλ, οι οποίες θα ανακοινωθούν τις επόμενες εβδομάδες.
Rock Hard:
Το Rock Hard είναι ένας από τους παλαιότερους και πιο σημαντικούς heavy metal οργανισμούς παγκοσμίως και ένα από τα κορυφαία περιοδικά στην Ευρώπη από την ίδρυσή του στη Γερμανία το 1983. Η ελληνική του έκδοση έκανε την εμφάνισή της στα περίπτερα το 2005 και από το 2011 συνεχίζει αποκλειστικά διαδικτυακά στο www.rockhard.gr.
Εκτός από τη Γερμανία και την Ελλάδα, το Rock Hard εκδίδεται ως περιοδικό στη Γαλλία και την Ιταλία, προσελκύοντας εκατοντάδες χιλιάδες αναγνώστες κάθε μήνα και ακόμα περισσότερους ακολούθους στα μέσα κοινωνικής δικτύωσης. Με τα χρόνια, το Rock Hard έχει ταυτιστεί με την αμεροληψία, την αντικειμενικότητα και την ανεξαρτησία, τιμώντας το παρελθόν ενώ ταυτόχρονα δίνει έμφαση στο παρόν και το μέλλον της heavy metal μουσικής. Οι συνεντεύξεις, οι δισκοκριτικές και το αποκλειστικό περιεχόμενό του αποτελούν σημείο αναφοράς και πυροδοτούν συζητήσεις μεταξύ των φίλων της σκληρής μουσικής. Δεν είναι τυχαίο ότι πολλά διεθνή μέσα αναδημοσιεύουν το περιεχόμενό του, ενώ αξίζει να σημειωθεί ότι το Rock Hard έχει τις περισσότερες αναφορές μεταξύ των διεθνών μέσων στη Wikipedia.
www.rockhardfestival.gr

Σαρμάντζα
2025-09-12 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Ο θεατρικός µονόλογος του συγγραφέα Κωνσταντίνου ∆οµηνίκ σε σκηνοθεσία Έλενας Μαυρίδου.
Παίζει ο Γιάννης Τσορτέκης.
Εισιτήρια: 5€

Σινεμά κάτω από τα αστέρια: Κρουέλλα
2025-09-13 20:30 - 22:00 | 60ο Δημοτικό Σχολείο Αθηνών, Αίμωνος 49 & Τηλεφάνους, Αθήνα
Η βραβευμένη με Όσκαρ Έμα Στόουν (“La La Land”) πρωταγωνιστεί στην ταινία της Disney με τίτλο “Κρουέλα”, μια ολοκαίνουρια ταινία με ηθοποιούς για τις επαναστατικές πρώτες μέρες μιας από τις πιο διαβόητες – και περιβόητα μοδάτες – κακοποιούς του κινηματογράφου, της θρυλικής Κρουέλα ντε Βιλ. Η ιστορία της “Κρουέλα”, η οποία διαδραματίζεται τη δεκαετία του 1970 στο Λονδίνο εν μέσω της πανκ ροκ επανάστασης, παρακολουθεί μια νεαρή κλέφτρα που λέγεται Εστέλα, ένα έξυπνο και δημιουργικό κορίτσι, αποφασισμένη να γίνει διάσημη με τα σχέδιά της. Γίνεται φίλη με ένα δίδυμο νεαρών κλεφτών που εκτιμούν την όρεξή της για διαβολιές, και μαζί φτιάχνουν μια ζωή στους δρόμους του Λονδίνου. Μια μέρα, η κλίση της Εστέλα για τη μόδα τραβάει την προσοχή της βαρόνης φον Χέλμαν, ενός θρύλου της μόδας που είναι καταστροφικά κομψή και τρομακτικά “υψηλή”, την οποία ερμηνεύει η δύο φορές βραβευμένη με Όσκαρ Έμα Τόμσον (“Επιστροφή στο Χάουαρντς Εντ”, “Λογική και ευαισθησία”). Η σχέση τους θέτει σε κίνηση γεγονότα και αποκαλύψεις που θα κάνουν την Εστέλα να αποδεχτεί την κακή πλευρά της και να γίνει η άγρια, μοδάτη και εκδικητική Κρουέλα. Η ταινία “Κρουέλα” της Disney σκηνοθετείται από τον Κρεγκ Γκιλέσπι (“Εγώ, η Τόνια”) σε σενάριο της Ντέινα Φοξ και του Τόνι ΜακΝαμάρα, και σε ιστορία των Αλίν Μπρος Μακένα και Κέλι Μαρσέλ /Στιβ Ζίσις. Η παραγωγή είναι των Άντριου Γκαν (“Απίστευτη Παρασκευή”), Μαρκ Πλατ (“Η Μαίρη Πόπινς επιστρέφει”) και Κρίστιν Μπερ (“Κρίστοφερ Ρόμπιν”), με την Έμα Στόουν, τη Μισέλ Ράιτ, τον Τζάρεντ Λέμποφ και την Γκλεν Κλόουζ στην εκτέλεση παραγωγής. Η δύο φορές βραβευμένη με Όσκαρ σχεδιάστρια κοστουμιών Τζένι Μπίβαν (“Mad Max: Ο Δρόμος της Οργής”, “Δωμάτιο με θέα”) δημιουργεί τα εκθαμβωτικά και ευφάνταστα κοστούμια, τα οποία αποκτούν τη δική τους ζωή. ΠΡΟΕΙΔΟΠΟΙΗΣΗ: Ορισμένες ακαριαίες λάμψεις σε αυτήν την ταινία ενδέχεται να επηρεάσουν τους θεατές που είναι ευαίσθητοι στο φως.

Σινεμά κάτω από τα αστέρια: Οι Φύλακες του Χρυσού Αυγού
2025-09-13 20:30 - 22:00 | 1ο ΕΠΑΛ Αθηναίων, Αχιλλέως 41,, Αθήνα, Greece
Ο Mαξ, ένα πονηρό κουνέλι της πόλης, παγιδεύεται σε μια απομονωμένη Σχολή Πασχαλινών Κουνελιών που βρίσκεται στο δάσος. Η σχολή απειλείται από μια συμμορία αλεπούδων που σκοπό έχει να κλέψει το πολύτιμο Χρυσό Αυγό και να καταστρέψει το Πάσχα.

Σινεμά κάτω από τα αστέρια: Η Μικρή Γοργόνα
2025-09-13 20:30 - 22:00 | 13ο Γυμνάσιο – 13ο ΓΕΛ Αθηνών, Αλφειωνίας 10-12, Αθήνα, Greece
Ερωτευμένη μ’ έναν πρίγκιπα, μια γοργόνα ζητά από μια μάγισσα του βυθού να την κάνει θνητή, αλλά το τίμημα της μεταμόρφωσης είναι βαρύ. Συμπαθητικό παραμυθάκι, με ωραία τραγούδια και διασκεδαστικούς δεύτερους χαρακτήρες, έχει κάτι από τη χάρη των κλασικών καρτούν της Ντίσνεϊ

Σινεμά κάτω από τα αστέρια: Τοσοδούλικα: Η Κοιλάδα των Χαμένων Μυρμηγκιών
2025-09-13 20:30 - 22:00 | 4ο Γυμνάσιο – 6ο Εσπερινό Λύκειο Αθηνών, Σάμου 46, Αθήνα, Greece
Σε ένα μικρό ξέφωτο, τα απομεινάρια ενός πικ-νικ θα γίνουν η αιτία για τον πόλεμο που θα ξεσπάσει ανάμεσα σε δύο φυλές μυρμηγκιών. Μία γενναία πασχαλίτσα θα βρεθεί στη μέση αυτής της μάχης. Θα βοηθήσει τα μαύρα μυρμήγκια να σώσουν τη φωλιά τους από την επίθεση των κόκκινων μυρμηγκιών. Ένα φανταστικό ταξίδι με μικροσκοπικούς ήρωες…
Έπειτα από αρκετά, έξυπνα και εξυπνακίστικα και εν γένει φλύαρα και θορυβώδη κινούμενα σχέδια μεγάλου μήκους με θέμα τα έντομα, από το Bug’s Life και το Antz μέχρι το πρόσφατο Turbo, τα Τοσοδούλικα έρχονται να ανακουφίσουν με το σιωπηλό, αλλά ουδόλως οκνό, ξεδίπλωμα της ιστορίας μιας μικρής πασχαλίτσας που χάνεται από τους δικούς της, κάνει παρέα με ένα σμήνος από μαύρα μυρμήγκια και αναγκάζεται να αντιμετωπίσει μια στρατιά από κόκκινα, δαιμονιωδώς πεινασμένα μυρμήγκια, σε μια σειρά από σκηνές που βρίθουν από σινεφιλία – με αναφορές σε ταινίες από το Ψυχώ μέχρι τον Πόλεμο των Άστρων. Η μεγαλύτερη κινηματογραφική επίδραση στο προσεγμένο και οργανικό animation των Ζαμπό και Ζιρό, που στοίχισε 20 εκατομμύρια ευρώ, βραβεύτηκε με Σεζάρ στην κατηγορία του και έρχεται στην Ελλάδα με σημαντική καθυστέρηση, είναι το βωβό σινεμά των Κίτον, Τσάπλιν και Τατί, με την ηρωίδα με τα πεταχτά ματάκια που κοιτάζουν με παγωμένη περιέργεια επιβίωσης, το αφεντικό των καλών μυρμηγκιών να της χαϊδεύει το κεφαλάκι από ευγνωμοσύνη, τους ήχους σφυρίχτρας και καραμούζας που βγάζουν για συνεννόηση και την απειλητική περιπέτεια που ελλοχεύει μέσα σε ένα ειδυλλιακό περιβάλλον (τα βουνά στην ταινία είναι εντελώς ρεαλιστικό φόντο) να δημιουργούν τη δική τους μουσική με ήχους και βλέμματα, υποκαθιστώντας τον διάλογο ιδανικά. Χωρίς λόγο, τα Τοσοδούλικα πλησιάζουν όσο περισσότερο γίνεται τη φυσική αφήγηση, εφόσον δεν εξανθρωπίζεται αυθαίρετα η συγκεκριμένη πλευρά τους, ενώ η δράση, έπειτα από ένα δεκάλεπτο χαλάρωσης, δανείζεται από το κλασικό Χόλιγουντ, πάντα με μια δόση Γαλλίας, και όχι από τα άλλα κινούμενα σχέδια. Με ευρωπαϊκή ευαισθησία, την ίδια στιγμή που αποφεύγει τα προφανή διδακτικά μηνύματα, το φιλμ ταιριάζει και στα παιδιά προσχολικής ηλικίας και στους ενήλικες που ψάχνουν κάτι πιο αφαιρετικό και φρέσκο στο είδος.
